Legal Document

Category: 498

Text:
Κατανομή των οργανικών θέσεων των δικαστικών λειτουργών στα Διοικητικά Δικαστήρια του Κράτους.Άρθρο 1 Οι δέκα (10) νέες οργανικές θέσεις των δικαστικών λειτουργών των Διοικητικών Δικαστηρίων του Κράτους, που συστήθηκαν από 1ης Ιουλίου 1997 στα Τακτικά Διοικητικά Δικαστήρια με το εδ. ε της παρ. 9 του άρθρου 3 του Ν. 2479/1997 κατανέμονται στα Διοικητικά Εφετεία και Πρωτοδικεία του Κράτους ως εξής: Α ΔΙΟΙΚΗΤΙΚΑ ΕΦΕΤΕΙΑ 1.Διοικητικό Εφετείο Αθηνών: Μία (1) οργανική θέση Εφέτη ΔΔ οριζομένου του συνολικού αριθμού αυτών σε ογδόντα οκτώ (88). 2.Διοικητικό Εφετείο Θεσσαλονίκης: α) Μία (1) οργανική θέση Προέδρου Εφετών ΔΔ. οριζομένου του συνολικού αριθμού αυτών σε πέντε (5) και β) Δύο (2) οργανικές θέσεις Εφετών ΔΔ οριζομένου του συνολικού αριθμού αυτών σε δεκαεννέα (19). 3.Διοικητικό Εφετείο Ιωαννίνων: Μία (1) οργανική θέση Εφέτη ΔΔ οριζομένου του συνολικού αριθμού αυτών σε τρεις (3). Β ΔΙΟΙΚΗΤΙΚΑ ΠΡΩΤΟΔΙΚΕΙΑ 1.Διοικητικό Πρωτοδικείο Χαλκίδας: Μία (1) οργανική θέση Πρωτοδίκη Παρέδρου ΔΔ οριζομένου του συνολικού αριθμού αυτών σε πέντε (5). 2.Διοικητικό Πρωτοδικείο Θεσσαλονίκης: α) Μία (1) οργανική θέση Προέδρου Πρωτοδικών ΔΔ οριζομένου του συνολικού αριθμού αυτών σε δέκα (10). 1)Δύο (2) οργανικές θέσεις Πρωτοδικών Παρέδρων ΔΔ οριζομένου του συνολικού αριθμού αυτών σε σαράντα επτά (47). 3.Διοικητικό Πρωτοδικείο Καλαμάτας: Μία (1) οργανική θέση Πρωτοδίκη - Παρέδρου ΔΔ οριζομένου του συνολικού αριθμού αυτών σε τρεις (3). Άρθρο 2 Μειώνονται οι οργανικές θέσεις των Προέδρων Πρωτοδικών ΔΔ του Διοικητικού Πρωτοδικείου Λαρίσης κατά μία (1) οριζομένου του συνολικού αριθμού αυτών σε δύο (2) και των Πρωτοδικών - Παρέδρων ΔΔ κατά τρεις (3) οριζομένου του συνολικού αριθμού αυτών σε οκτώ (8) και κατανέμονται στο νεοϊδρυθέν με το Π.Δ. 2/1997 «Ίδρυση Διοικητικού Πρωτοδικείου Τρικάλων με μεταβατική έδρα αυτού στην πόλη της Καρδίτσας» (Α 1), Διοικητικό Πρωτοδικείο Τρικάλων αντίστοιχα. Άρθρο 3 Ο χρόνος έναρξης ισχύος του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος.